Адчуўшы, якая гэта асалода — спяваць для тых, хто гэта цэніць, многія з выхаванцаў “Крынічкі” самі мараць пра музычную кар’еру. Вось чаму яны прыязджаюць на рэпетыцыі з усяго горада, з розных школ, розных змен, розных УВА. Самы рабочы дзень — нядзеля. Толькі ў гэты дзень яны могуць праводзіць зводныя рэпетыцыі. Удзельнікі калектыву шмат гадоў запар не ведаюць, што такое адпачынак у нядзелю. У іх няма ні канікул, ні свят — усе вольныя дні яны ў палацы.